《偶得李竹屋居士摘和靖先生梅诗四联演成八韵》
宋代·杨公远

疎影横斜水清浅，冰容不比寻常见。
若非采石谪仙魂，定是汨罗骚客面。
鹤膝枝低俯镜奁，鸭头波静澄江练。
凭谁说与老孤山，敢续君诗君莫厌。

作者简介：杨公远（一二二七～？）（生年据本集卷上《生朝（己巳）》“初度今朝四二年”、卷下《初度（丙戌）》“今朝六十从头起”推定），字叔明，号野趣居士，歙（今安徽歙县）人。善诗工画。终生未仕，以诗画游士大夫间。有《野趣有声画》二卷。事见本集卷首宋吴龙翰序、卷末方回跋，《元书》卷八九《方回传》附。　杨公远诗，以影印文渊阁《四库全书》本为底本（校以清刻本，无异文）。